તેને કારણે આપણે એક પ્રકારની તાજગી અનુભવીએ છીએ? ના, કારણ કે આપણે દુ:ખની સાથે પાછા ફરીએ છીએ. કેમકે વિચાર કરતાં હતા ત્યાં સુધી તો તેનો અનુભવ ન થયો પરંતુ થોડી જ વારમાં તે દુ:ખનો તમને અનુભવ થવા લાગશે. જે પણ આપણે કરીએ છીએ અથવા તો ભૂતકાળની સ્મૃતિ છે, ચાલો આજે તો આપણે દર્દમાં છીએ, પરંતુ ગત વર્ષ સારું પસાર થયું હતું. એટલે કે ગત વર્ષની સારી વાતોને યાદ કરીએ છીએ તો પણ આપણને સારું લાગે છે. ૧૦ મિનિટ આપણે યાદ કરી તો સારું લાગ્યું, પરંતુ ૧૧મી મિનિટે જ્યારે વર્તમાન ક્ષણમાં તમે પાછા આવો છો ત્યારે તો તમારે દર્દ છે, તેને સહન કરવું જ પડે? તેનો સામનો ક્યા કરવો પડે? તમારા મનમાં જ કરવો પડે. એટલે કે જો હું દર્દથી ભાગવાનો પ્રયત્ન કરું છું તો દર્દ દૂર થતું નથી, ભાગવું કે પલાયન કરવું એ કોઇ સમાધાન નથી. પલાયનવાદ તો એક બીમારી છે અને તેને ઠીક કરવાની છે, તેનાથી ભાગવાનું નથી કારણ કે પરિસ્થિતિથી દૂર થવાથી કે ભાગવાથી ક્યારેય કોઇ સમાધાન પ્રાપ્ત થતું નથી.